Előterjesztés a Képviselő-testület

2016. április 26-i ülésének 3. napirendi pontjához

**Tisztelt Képviselő-testület!**

A 2015. évi költségvetés végrehajtásáról az alábbiakban számolok be.

Piliscsév Község Önkormányzata az önkormányzati törvényben előírt kötelező feladatait a 2015. évben is zavartalanul ellátta, az intézmények működését biztosítani tudta. A működés finanszírozásához az önkormányzat közhatalmi bevételei (adók), a költségvetési támogatás és az átvett pénzeszközök szakaszosan folytak be a folyószámlákra.

**I. Önkormányzat**

Piliscsév Község Önkormányzatának 2015. évi költségvetési mérlegét az ***I***.***1. számú melléklet*** tartalmazza. A bevételek ennél részletesebb bemutatására az ***I.2. számú melléklet*, a** kiadások bemutatására pedig az ***I.3-4. számú mellékletek*** szolgálnak.

# Bevételek

A 2015. évi költségvetés végrehajtása során, éves szinten, tárgyévi bevételeink a módosított előirányzathoz viszonyítva 101 %-ban teljesültek.

Az önkormányzat 16.850 eFt *működési bevételre* tett szert éves szinten,

ebből:

• szolgáltatások ellenértéke (esküvő szolg. d., hirdetés): 115 eFt

• t. eszk. bérbeadásából származó bevétel (haszonbér, közterület használat): 355 eFt

• tulajdonosi bevételek , bérbeadásból szárm. bevételek : 8.764 eFt

 *ebből : a Tisztítómű bérleti díja: 5.843 eFt*

• intézményi ellátási díj nettó ért.(óvodai, iskolai étkeztetés): 3.622 eFt

• kiszámlázott Áfa : 979 eFt

• kamatbevétel: 331 eFt

• egyéb működési bevételek: 254 eFt

• visszatérített ÁFA: 1.757 eFt.

Az önkormányzat *közhatalmi bevételei* a módosított előirányzathoz viszonyítva 110 %-ban teljesültek, összességében mintegy 65.814 eFt bevételt jelentettek az önkormányzat számára. A magánszemélyek kommunális adója megközelítette a tervezett éves szintet, a gépjárműadóból származó bevétel pedig 83 %-ban teljesült az előirányzathoz viszonyítva. Az iparűzési adó többletbevétele a vállalkozói árbevételek növekedésének köszönhető.

 Ft

|  |  |  |  |
| --- | --- | --- | --- |
| **Jogcím** | **Eredeti ei.** | **Módosított ei.** | **Teljesítés** |
| Magánszemélyek kommunális adója | 4 600 000 | 4 600 000 | 4 343 019 |
| Állandó jelleggel végzett iparűzési tevékenység után fizetett helyi adó | 46 000 000 | 48 000 000 | 55 363 950 |
| Belföldi gépjárművek adójának a helyi önkormányzatot megillető része | 6 500 000 | 6 500 000 | 5 422 492 |
| Tartózkodás után fizetett idegenforgalmi adó | 0 | 0 | 249 900 |
| Talajterhelési díj | 100 000 | 100 000 | 38 000 |
| Szabálysértési pénz- és helyszíni bírság és a közlekedési szabályszegések után kiszabott közigazgatási bírság helyi önkormányzatot megillető része | 200 000 | 50 000 | 94 000 |
| Egyéb bírság | 400 000 | 84 000 | 0 |
| Késedelmi és önellenőrzési pótlék | 0 | 466 000 | 302 469 |
| ***Közhatalmi bevételek összesen*** | ***57 800 000*** | ***59 800 000*** | ***65 813 830*** |

Az önkormányzat *költségvetési támogatása* a módosított előirányzathoz viszonyítva 100 %-ban teljesült, összességében 144.329 eFt bevételt jelent.

A költségvetési támogatás eredeti előirányzatát az alábbi tételek módosították december végéig:

- 2015. évi normatíva lemondás, ill. pótigény (májusi és októberi felmérés): - 1.692 eFt

- 2014. évi normatíva elszámolás: 743 eFt

- bérkompenzáció: 1.334 eFt

- könyvtári érdekeltségnövelő támogatás 173 eFt

- nyári gyermekétkeztetés: 396 eFt

- rendkívüli szoc. támogatás (pályázat): 720 eFt

- szociális tűzifa pályázat : 640 eFt

- szociális ágazati pótlék: 378 eFt

- jövedelempótló támogatások

 (rendszeres szoc. ell.; ápolási díj; foglalk. helyett. tám.): 2.712 eFt

**Összesen: 5.404 eFt**

*Felhalmozási bevételünk* földterület értékesítésbőlszármazik *(7.422 eFt)*.

A *működési célú támogatások átvétele* a módosított előirányzathoz viszonyítva 100%-ban teljesült. December 31-ig az alábbi összegek érkeztek az önkormányzat számlájára ezen a jogcímen:

- MEP finanszírozás 3.593 eFt

- Pályázat (TÁMOP óvoda) 790 eFt

- Erzsébet utalvány (rendszeres GYVT) 719 eFt

- Támogatás SZÖK-től 30 eFt

- közfoglalkoztatásra kapott összeg 20.656 eFt

**Összesen: 25.788 eFt**

*A felhalmozási célú önkormányzati támogatások* sora az alábbi, pályázati úton nyert összegeket tartalmazza:

Vis Maior: 81.354 eFt

TÁMOP (óvoda társulásból): 33 eFt

KEOP (napelemek): 26.964 eFt

## összesen: 108.351 eFt

Az előzőek alapján bevételeinkről elmondhatjuk, hogy a tervezetthez képest kedvezően alakultak.

## Kiadások

A 2015. évi költségvetés végrehajtása során, működési kiadásaink a módosított előirányzathoz viszonyítva 95%-os teljesítést mutatnak. *(I*.*1. számú melléklet*)

Ezen belül a *személyi juttatások* kifizetése 95%-ra, a munkaadót terhelő *járulékok* kifizetése 95%-ra teljesült a módosított előirányzathoz viszonyítva. A *dologi kiadások* a tervezetthez képest 86%-ban realizálódtak.

Az *I.3 számú melléklet* részletesen bemutatja a bér, járulék és dologi kiadásokat az önkormányzat egészére vonatkozóan, az *I.4. számú melléklet* pedig kormányzati funkciónként tartalmazza azokat.

A személyi juttatások és a járulékok eredeti előirányzatát a bérkompenzációra, a közfoglalkoztatásra, valamint a szociális ágazati pótlék kifizetésére kapott összeg módosította.

A dologi kiadások alábbi sorain a felsorolt költségek, díjak szerepelnek:

*Üzemeltetési anyagok*: szerszámok, kisgépek (közfoglalkoztatás), tisztítószer, élelmiszer (reprezentáció), festék

*Mindazok, amelyek nem számolhatók el szakmai anyagnak:* útszóró só, karbantartási anyagok, virág, kavics, cement

*Karbantartási, kisjavítási szolgáltatások*: gázszerelés, iskolai csatorna karbantartás, biztonságtechnikai javítás, közvilágítás karbantartás, szolgálati lakás festése, autó javítás,

fűkasza karbantartása;

*Szakmai tevékenységet segítő szolgáltatások*: gyógytorna, munka- és tűzvédelmi oktatás;

*Más szakmai tevékenység*: logopédus, jogi szolgáltatás, továbbképzés és vizsga díja, gyepmester díja, közbeszerzés lebonyolítása, operatőr;

*Egyéb szolgáltatások*: közbeszerzés (hivatal), hó eltakarítás, gyepmester, bankköltség.

## Szociális ellátások

A szociális ellátások folyósításának alakulásáról az alábbi táblázat tájékoztat:

 Ft

|  |  |
| --- | --- |
| **Megnevezés** | **Teljesítés** |
| Helyi megállapítású rendkívüli gyermekvédelmi támogatás  | 1 696 000 |
| *ebből: Bursa H.* | *750 000* |
|  *ösztöndíj* | *326 000* |
|  *Arany J. program* | *50 000* |
|  *babautalvány* | *170 000* |
|  *beiskolázási s.* | *400 000* |
| Pénzbeli kárpótlások, kártérítések (Erzsébet ut. rendszeres GYVT) | 719 200 |
| Helyi megállapítású ápolási díj (SZoc.tv.43§/B) | 1 509 000 |
| Lakhatással kapcsolatos ellátások | 192 000 |
| Önkormányzati segély (kórházi áp.,átmeneti s.,idősek kar. segélye) | 2 031 454 |
| Temetési segély [Szoctv. 46. §] | 280 000 |
| Köztemetés [Szoctv. 48.§] | 589 013 |
| Önkormányzat által saját hatáskörben (nem szociális és gyermekvédelmi előírások alapján) adott pénzügyi ellátás (gyógyszertámogatás, 3. gyermekszül. támog.) | 616 535 |
| Önkormányzat által saját hatáskörben (nem szociális és gyermekvédelmi előírások alapján) adott természetbeni ellátás | 2 053 867 |
| *ebből: szociális tűzifa* | *1 634 775* |
|  *nyári gyermekétkeztetés* | *396 440* |
|  *étkezési tér. díj* | *22 652* |
| ***Ellátottak juttatásai összesen*** | ***9 687 069*** |

## Fejlesztések, felújítások

Az alábbi táblázat foglalja össze az önkormányzat felhalmozási kiadásainak alakulását:

 Ft

|  |  |  |  |  |
| --- | --- | --- | --- | --- |
| **Megnevezés** | **Eredeti előirányzat** | **Módosított előirányzat** | **Teljesítés** | **%** |
| Informatikai eszközök beszerzése, létesítése | 0 | 55 000 | 54 709 | 99 |
| *ebből: Új Hivatal (szám. techn. alkatrészek beszerzése)* |  | *55 000* | *54 709* | *99* |
| Egyéb tárgyi eszközök beszerzése, létesítése | 0 | 467 675 | 467 675 | 100 |
| *ebből:kerékpár* |  | *179 000* | *179 000* | *100* |
|  *bútorok(Új Hivatal)* |  | *288 675* | *288 675* | *100* |
| Beruházási célú előzetesen felszámított általános forgalmi adó | 0 | 141 044 | 141 044 | 100 |
| **Beruházások összesen** | **0** | **663 719** | **663 428** | **100** |
|  |   |  |  |  |
| Ingatlanok felújítása | 61 470 000 | 152 175 589 | 151 943 747 | 100 |
| *ebből: Vis Maior* | *17 700 000* | *77 782 572* | *77 770 290* | *100* |
|  *KEOP napelemek* | *470 000* | *24 685 072* | *24 553 730* | *99* |
|  *Tisztítómű* |  | *207 945* | *207 945* | *100* |
|  *Új Hivatal épülete* | *43 300 000* | *49 500 000* | *49 411 782* | *100* |
| Egyéb tárgyi eszközök felújítása | 0 | 633 545 | 633 545 | 100 |
| *ebből: Tisztítómű gépeinek felújítása* |  | *633 545* | *633 545* | *100* |
| Felújítási célú előzetesen felszámított általános forgalmi adó | 10 684 000 | 31 950 189 | 31 888 081 | 100 |
| **Felújítások összesen** | **72 154 000** | **184 759 323** | **184 465 373** | **100** |

2015-ben három nagy fejlesztés is megvalósult (befejeződött) településünkön:

* elkészült az Új Községháza épülete
* közel 100 millió forint értékű „munkálat” a Vis maior pályázat keretében
* a KEOP pályázat keretében napelemek kihelyezése az intézményekre.

Ezen kívül kisebb-nagyobb karbantartási, felújítási (Pl. orvosi lakás festése, iskolai csatorna karbantartás) munkák kiadásait a dologi kiadások tartalmazzák.

## Támogatások, átadott pénzeszközök

Éves szinten 3.991 eFt-ot fizettünk ki a *civil szervezeteknek* az alábbiak szerint:

 eFt

|  |  |
| --- | --- |
| **Megnevezés** | **összeg** |
| Diákönkormányzat | 50 |
| Cselgáncs Klub | 150 |
| Vöröskereszt | 100 |
| Piliscsév SE | 1 445 |
| Szlovák Baráti kör | 70 |
| Asszonykórus | 400 |
| Nyugdíjas klub | 200 |
| Pincefalu Egyesület | 301 |
| Piliscsévi Polgárőr Egylet | 500 |
| Egyéb támogatások  | 90 |
| Lövész Sportegyesület | 485 |
| Egyházi kórus | 200 |
| **Támogatás összesen** | **3 991** |

A **Dorogi Többcélú Kistérségi Társulás** által ellátott feladatokhoz az alábbi összegekkel járultunk hozzá december 31-ig:

• Idősek nappali ellátása: 4.313 eFt

## • Családsegítés, gyerekjólét: 1.078 eFt.

*Intézmény finanszírozásként* 2015-ben összesen 119.115 eFt-ot adott át az Önkormányzat az intézményeinek.

Intézményeink igyekeztek a szükséges és elégséges keretek közt gazdálkodni, és az engedélyezett költségvetéseken belül maradni.

**II. Piliscsévi Közös Önkormányzati Hivatal**

A 2015. évi költségvetés végrehajtása során tárgyévi bevételeink 100 %-ban, a tárgyévi működési kiadások pedig 96 %-ban realizálódtak a módosított előirányzathoz viszonyítva.*(II.1. számú melléklet)*

**Bevételek**

2015-ben a Közös Önkormányzati Hivatal bevételei az alábbiak szerint alakultak:

Piliscsévtől átvett pénz (intézményfinanszírozás): 60.748 eFt

* *ebből: állami hozzájárulás a hivatal működésére: 55.326 eFt*
* *állami hozzájárulás a segélyek kifizetéséhez: 2.565 eFt*
* *önkormányzati hozzájárulás a segélyek kifizetéséhez: 516 eFt*
* *2016. évi januári bér megelőlegezése: 2.000 eFt*
* *bérkompenzáció: 341 eFt*

Leányvártól átvett pénz: 1.193 eFt

* *ebből: állami hozzájárulás a segélyek kifizetéséhez: 1.060 eFt*
* *önkormányzati hozzájárulás a segélyek kifizetéséhez: 133 eFt*

Egyéb működési célú támogatás (2014. évi választások finanszírozásához – áthúzódó bev.): 58 eFt.

**Kiadások**

A **bér, járulék és dologi** kiadások előirányzat felhasználásáról részletes adatokat a *II.3. számú melléklet* tartalmaz.

Ezen belül a *személyi juttatások* kifizetése 95 %-ra, a munkaadót terhelő *járulékok* kifizetése 99 %-ra teljesült a módosított előirányzathoz viszonyítva. A dologi kiadások 98%-ban realizálódtak. Az eredeti előirányzatot a bérkompenzációra, valamint a választási költségekre kapott összeg módosította.

*személyi juttatások előirányzatának változása:*

bérkompenzáció: 269 eFt

választási költség 58 eFt

2016. évi januári bér megelőlegezése: 2.000 eFt

átcsoportosítás dologi kiadásokra: -301 eFt

2.026 eFt

*járulékok előirányzatának változása:*

bérkompenzáció járuléka: 73 eFt

átcsoportosítás dologi kiadásokra: -446 eFt

 -373 eFt

*dologi kiadások előirányzatának növekedése:*

pénzmaradvány korrigálás: 50 eFt

átcsoportosítás járulékról és bérről: 747 eFt

 797 eFt.

**III. Művelődési Ház** *(III.1-3. számú melléklet)*

**Bevételek**

A Művelődési Ház *intézményi működési bevétele* bérleti díjakból (601 eFt) származik. Az intézmény működését 8.909 eFt-tal finanszírozta az önkormányzat 2015-ben.

A 2012-ben elnyert TÁMOP-os pályázatok elszámolása megtörtént. Az önkormányzat által, pályázat előfinanszírozás céljából nyújtott 7.871 eFt kölcsönt a Művelődési Ház visszatérítette.

**Kiadások**

A 2015. évi költségvetés végrehajtása során, a Művelődési Ház működési kiadásai a módosított előirányzathoz viszonyítva 97%-os teljesítést mutatnak.

Ezen belül a *személyi juttatások* kifizetése 98 %-ra, a munkaadót terhelő *járulékok* kifizetése 95%-ra teljesült a módosított előirányzathoz viszonyítva. A *dologi kiadások* a tervezetthez képest 96%-ban realizálódtak.

**IV. Piliscsévi „Aranykapu” Egységes Óvoda-bölcsőde** *(IV.1-3. számú melléklet)*

**Bevételek**

Az Egységes Óvoda-bölcsőde*az intézményfinanszírozáson (47.491 eFt)* kívül 350eFt támogatást is kapott, az alábbiak szerint:

Piliscsévi Szlovák Önkormányzattól: 60 eFt

Szülői Munkaközösségtől: 270 eFt

Piliscsévért Közalapítványtól: 20 eFt

**Kiadások**

Az óvoda működési kiadásai a módosított előirányzathoz viszonyítva 92%-os teljesítést mutatnak.

Ezen belül a *személyi juttatások* kifizetése 95 %-ra, a munkaadót terhelő *járulékok* kifizetése 96 %-ra teljesült a módosított előirányzathoz viszonyítva. A *dologi kiadások* a tervezetthez képest 75%-ban realizálódtak.

Fentiek alapján megállapítható, hogy 2015-ben is kiegyensúlyozott gazdálkodást folytattunk, ennek köszönhető községünk és intézményeink zavartalan működése. Továbbra is törekednünk kell a pályázati lehetőségek maximális kihasználására és a plusz bevételi lehetőségek feltárására, a működési költségek takarékos felhasználására, valamint a fejlesztési célú pénzeszközök minél hatékonyabb, a község érdekeit leginkább szolgáló felhasználására.

A beszámolót a Pénzügyi és Településfejlesztési Bizottság megvitatta és elfogadásra javasolja.

Kérem a Tisztelt Képviselő-testületet, hogy megvitatás után, a 2015. éves költségvetési beszámolót elfogadni szíveskedjék.

Piliscsév, 2016. április 19.

 Kosztkáné Rokolya Bernadett s.k.

 polgármester